**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“**

1. m. rugsėjo 27 d.
2. **Projekto rengimą paskatinusios priežastys.**

Šis sprendimo projektas parengtas atsižvelgiant į Klaipėdos miesto savivaldybės administracijos direktoriaus 2017 rugsėjo 5 d. įsakymą Nr. AD1-2203 „Dėl auklėtojo (mokytojo) ir mokytojo padėjėjo etatų“, taip pat į Klaipėdos miesto savivaldybės administracijos direktoriaus 2017 birželio 6 d. įsakymą Nr. AD1-1449 „Dėl Klaipėdos miesto savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“, Švietimo skyriaus vedėjo 2017 m. rugsėjo 12 d įsakymą Nr. ŠV1-288 „Dėl pritarimo Klaipėdos švietimo įstaigų, vykdančių ikimokyklinio ir priešmokyklinio ugdymo programas, neformaliojo vaikų švietimo programoms“ ir į pasikeitusį vaikų skaičių įstaigose nuo 2017 m. rugsėjo 1 d. Taip pat atsižvelgta į 2017 m. rugpjūčio 30 d. Lietuvos Respublikos švietimo ir mokslo ministro įsakymo Nr. V-663 „Dėl psichologinės pagalbos teikimo tvarkos aprašo patvirtinimo“ nuostatas.

1. **Parengto projekto tikslas ir uždaviniai.**

Sprendimo projekto tikslas – pakeisti didžiausią leistiną pareigybių skaičių darbuotojų, dirbančių pagal darbo sutartis švietimo įstaigose.

Pagrindiniai teikiamo sprendimo projekto uždaviniai:

- ekonomiškai ir racionaliai suplanuoti savivaldybės biudžeto lėšas pagal pakeistą darbuotojų pareigybių skaičių švietimo įstaigose;

- užtikrinti galiojančių teisės aktų įgyvendinimą.

**3**. **Kaip šiuo metu yra teisiškai reglamentuojami projekte aptarti klausimai.**

Klaipėdos miesto savivaldybės tarybos 2016 m. spalio 27 d. sprendimu Nr.T2-264 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ (pakeitimai: 2017-01-26 Nr.T2-5; 2017-05-25 Nr.T2-119).

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus didžiausią leistiną pareigybių skaičių švietimo įstaigose bus užtikrintas įstaigų pareigybių poreikis reikalingas ugdymo procesui organizuoti pagal pasikeitusius teisės aktus. Bus tiksliau ir efektyviau planuojamas darbo užmokesčio fondas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Priimto sprendimo įgyvendinimui reikės pakeisti Klaipėdos miesto savivaldybės administracijos direktoriaus 2017 m. birželio 6 d. įsakymą Nr. AD1-1449 „Dėl Klaipėdos miesto savivaldybės švietimo įstaigų pareigybių skaičiaus nustatymo normatyvų patvirtinimo“. Savivaldybės administracijos direktoriaus įsakymo projektą parengs Planavimo ir analizės skyriaus specialistai.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

7.1. Bendrojo ugdymo mokyklose šiuo tarybos sprendimo projektu didinama 26,45 pareigybės (iš jų: 11,5 pareigybės išlaikomos iš savivaldybės biudžeto lėšų, 12,6 pareigybės – iš mokinio krepšelio lėšų, 2,35 pareigybės – iš pajamų įmokų), mažinama 16,58 pareigybės (iš jų: 5,23 pareigybės išlaikomos iš savivaldybės biudžeto lėšų, 9 pareigybės – iš pajamų įmokų, 2,35 pareigybės – iš mokinio krepšelio lėšų). Vadovaujantis Klaipėdos miesto savivaldybės tarybos 2017 m. liepos 27 d. sprendimu Nr.T2-192 „Dėl mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“ ir Mokinio krepšelio metodikos nuostatomis, mokytojų padėjėjų etatai bus finansuojami iš mokinio krepšelio ir savivaldybės biudžeto lėšų.

Etatų pokyčiai pagal pareigybes pavaizduoti rengimo medžiagoje (lentelė Nr.1).

7.2. Lopšeliuose-darželiuose ir mokyklose-darželiuose šiuo tarybos sprendimo projektu didinama 25,99 pareigybės (iš jų: 19,98 pareigybės išlaikomos iš savivaldybės biudžeto lėšų, 5,01 pareigybė – iš mokinio krepšelio lėšų, 1 pareigybė – iš pajamų įmokų), mažinama 9,39 pareigybės (iš jų: 8,39 pareigybės išlaikomos iš savivaldybės biudžeto, 0,5 pareigybės – iš pajamų įmokų, 0,5 pareigybės – iš mokinio krepšelio lėšų). Atsižvelgiant į 2017 m. rugsėjo 12 d. Švietimo skyriaus vedėjo įsakymu Nr. ŠV1-288 „Dėl pritarimo Klaipėdos švietimo įstaigų, vykdančių ikimokyklinio ir priešmokyklinio ugdymo programas, neformaliojo vaikų švietimo programoms“, ikimokyklinio ugdymo įstaigose steigiama 13 neformalaus ugdymo pedagogų etatų. Etatai bus finansuojami iš savivaldybės biudžeto lėšų. 13 neformalaus ugdymo pedagogų metinis lėšų poreikis (13 et.\*5,26 (pareigybinis koeficientas)\*130,5\*12) sudarytų apie 139,7 tūkst. Eur (iš jų 107,1 tūkst. Eur darbo užmokesčiui).

Etatų pokyčiai pagal pareigybes pavaizduoti rengimo medžiagoje (lentelė Nr.2).

7.3.Klaipėdos Pedagoginėje psichologinėje tarnyboje šiuo tarybos sprendimo projektu didinami 5 psichologo etatai. Vadovaujantis 2017 m. rugpjūčio 30 d. Lietuvos Respublikos švietimo ir mokslo ministro įsakymu Nr. V-663 „Dėl psichologinės pagalbos teikimo tvarkos aprašo patvirtinimo“ siūloma Pedagoginėje psichologinėje tarnyboje papildomai steigti 5 psichologo etatus, kurie teiktų pagalbą ikimokyklinio ugdymo įstaigose. Psichologo etatai butų finansuojami iš Savivaldybės biudžeto lėšų. Metinis lėšų poreikis (5 et.\*6,63 (pareigybinis koeficientas)\*130,5\*12) sudarytų apie 67,7 tūkst. Eur (iš jų 51,9 tūkst, Eur darbo užmokestis).

Klaipėdos pedagogų švietimo ir kultūros centre didėja 0,75 etato specialisto ir 0,25 etato valytojo pagal Klaipėdos miesto savivaldybės administracijos direktoriaus 2017 birželio 6 d. įsakymą Nr. AD1-1449 „Dėl Klaipėdos miesto savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“. Metinis lėšų poreikis būtų apie 4,9 tūkst. Eur (iš jų 3,7 tūkst Eur darbo užmokesčiui).

Šio sprendimo įgyvendinimui (32,45 pareigybės) reikėtų 212,3 tūkst. Eur (iš jų 162,7 tūkst. Eur darbo užmokesčiui) iš savivaldybės biudžeto lėšų, 92,4 tūkst. Eur (iš jų 70,8 tūkst. Eur darbo užmokesčiui) iš mokinio krepšelio lėšų. Pagal pasikeitusius teisės aktus atlikus vidinius perskirstymus tarp finansavimo šaltinių, papildomų lėšų iš savivaldybės biudžeto nereikės.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Rengiant sprendimo projektą papildomų etatų skaičius įstaigose aptartas ir suderintas su įstaigų vadovais.

**9. Sprendimo projekto autorius ar autorių grupė, sprendimo projekto iniciatoriai.**

Šio sprendimo projekto rengimą inicijavo Ugdymo ir kultūros departamento direktorė Nijolė Laužikienė.

**10. Kiti reikalingi pagrindimai.**

Nėra.

**PRIDEDAMA.**

1. Teisės akto, nurodyto sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2016 m. spalio 27 d. sprendimas Nr. T2-264 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ (su pakeitimais), 15 lapų.

3. Rengimo medžiaga, 6 lapai.

4. Kiti teisės aktai, nurodyti aiškinamajame rašte, 21 lapas.

5. Lyginamieji priedų variantai, 4 lapai.

Planavimo ir analizės skyriaus vedėja Jolanta Ceplienė